سلیوانا

سلیوانا یان سلیڤانا شارەدێیەکە، کەوتووەتە گوندەواری دەشت، ناوچەی سلیوانا، شارستانی ورمێ، پارێزگای ورمێ، ڕۆژھەڵاتی کوردستان، ئێران.http://kurdipedia.org/?q=20150921014425127062&lng=3
ئەم شارەدێیە ناوەندی ناوچەی سلیوانایە.

 ناو 
 وشەی سلیوانا گوایە وشەیەکی ئیتاڵییە بە واتای دارستان و کێڵگەی سەوز دێت، یان بەواتای جێگەیەک لە بەھەشت دێت.

 مێژوو 
لە ساڵی (١٩٤٨)دا بەفەرمی کرایە ناوەندی ناوچە، و لە ساڵی (١٩٨٨)دا بۆمباران کرا لەلایەن حکومەتی عێراقی پێشوو لە سەردەمی بەعسدا لە کۆتایی شەڕی ئێران و عێراقدا کە بووە ھۆی قوربانیدانێکی زۆر لە شەھید و بریندار. لە ساڵی (٢٠٠٠ز)دا لەلایەن ئەنجومەنی وەزیرانی دەوڵەتی ئێرانەوە بە فەرمی بووە شارەدێ و لەساڵی (٢٠٠١ز)دا شارەوانی تیاکرایەوە.

 جوگرافیا 

سلیوانا ھاوسنوورە لەگەڵ ئەم گوندانە:
 لە باکوورەوە لەگەڵ گوندی قەسرک. 
 لە باشوورەوە لەگەڵ گوندی ڕاژان.
 لە ڕۆژھەڵاتەوە لەگەڵ گوندی دۆڵەپێسان. 
 لە ڕۆژاواوە لەگەڵ گوندی جێرمێ.

 دانیشتووان 
 بە پێی سەرژمێریی گشتیی جەماوەر و خانووی ئێران لە ساڵی ٢٠٠٦دا، ژمارەی دانیشتووانی ئەم شارەدێیە ١،٣٥٠ کەس و ٢٤٣ خێزان بووە.
 دانیشتووانی شارەدێکە کوردن.
 بە کوردی و زاری کرمانجی دەدوێن.

 ئایین 
 ئایینی خەڵکی ئەم شارەدێیە ئیسلام (سوننە)یە.

 بەروبوومی کشتوکاڵ 
ھەبوونی زەوی کشتوکاڵی بەراو و دێمی بەپیت و بوونی ئاوی زۆری سەرزەوی و ژێر زەوی و ئاوھەوای کوێستانی و دابارینی بارانی گونجاو ساڵانە، ئەمانە ھەمووی ھۆکارن بۆ ئەوەی کە بەرووبوومێکی باش بەرھەم بێت لە گەنم و جۆ و نۆک و نیسک و ماش و پەتاتە و تووتن و ھتد لەم شارەدێیەدا.

ھەروەھا کەشوھەوای گونجاوی ئەم شارەدێیە وەھایە کە دەست بدات بۆ رەز و باخ کە لە باخەکانی سێو و ھەرمێ و قەیسی و گێلاس و ھەڵوژە و قۆخ و ...ھتد. وەچەندەھا دارو درەختی خۆڕسکی بەردار و بێبەر لە ناوچەکەدا ھەیە.

 ئەمانەش ببینە 

 پێڕستی گوندەکانی شارستانی ورمێ

 سەرچاوەکان 

پۆل:شارستانی ورمێ
ورمێ
ورمێ
پۆل:گوندەکانی شارستانی ورمێ
پۆل:گوندەکانی ڕۆژھەڵاتی کوردستان
پۆل:شارەکانی پارێزگای ئازەربایجانی ڕۆژاوا
پۆل:شوێنە ئاوەدانەکانی شارستانی ورمێ